ai4bharat/Pralekha huggingface dataset:
युवा कार्यक्रम एवं खेल मंत्रालय
खेलो इंडिया महिला भारोत्तोलन टूर्नामेंट में कई जूनियर और युवा राष्ट्रीय रिकॉर्ड बने
उत्तर प्रदेश के मोदीनगर में आज समाप्त हुए खेलो इंडिया महिला भारोत्तोलन टूर्नामेंट के दूसरे चरण में कई राष्ट्रीय रिकॉर्ड बनाए गए हैं। यह टूर्नामेंट सीनियर, जूनियर और युवा आयु वर्ग में आयोजित किया गया। यह भारतीय भारोत्तोलन महासंघ  द्वारा आयोजित तथा युवा कार्यक्रम एवं खेल मंत्रालय के खेल विभाग द्वारा समर्थित था।
रेलवे स्पोर्ट्स प्रमोशन बोर्ड  ने सीनियर महिला वर्ग में विजेता टीम की ट्रॉफी हासिल की, जबकि महाराष्ट्र ने जूनियर महिला और युवा लड़कियों की श्रेणी में विजेता टीम की ट्रॉफी जीती।
टूर्नामेंट में भारोत्तोलकों ने भागीदारी की, जो लक्ष्य ओलंपिक पोडियम योजना के साथ-साथ खेलो इंडिया छात्रवृत्ति योजना का हिस्सा हैं। आकांक्षा व्यावरे, भावना, मार्टिना देवी, योगिता खेड़कर और कल्पना यादव ने राष्ट्रीय रिकॉर्ड बनाए।
अंक के आधार पर टूर्नामेंट में तीन सर्वश्रेष्ठ भारोत्तोलक निम्नलिखित थी: कोमल जौहर , संजू देवी  और आकांक्षा व्यवाहरे ।
खेलो इंडिया लीग के सभी आयोजनों के लिए भारत सरकार द्वारा दी गई सहायता की कुल राशि 1.88 करोड़ रुपये है, जिसमें सभी आयु समूहों में 10 भार श्रेणियों में शीर्ष 8 रैंक वाले भारोत्तोलकों को कुल 48.3 लाख रुपये का नकद पुरस्कार शामिल है। .
राष्ट्रीय रिकॉर्ड बने :
युवा: 40 किग्रा - आकांक्षा व्यवहारे ; 64 किग्रा - भावना ; 81 किग्रा से अधिक - मार्टिना देवी ;
जूनियर: 64 किग्रा - भावना ; 81 किग्रा - कल्पना यादव ; 87 किग्रा - योगिता खेड़कर ; 87 किग्रा से अधिक - मार्टिना देवी
प्रधानमंत्री कार्यालय
प्रधानमंत्री मोदी ने स्टैच्यू ऑफ यूनिटी में सरदार वल्लभभाई पटेल की प्रतिमा पर पुष्पांजलि अर्पित की
प्रधानमंत्री मोदी ने राष्ट्रीय एकता दिवस की शपथ दिलाई
(प्रधानमंत्री श्री नरेन्द्र मोदी ने भारत के लौह पुरूष सरदार वल्लभभाई पटेल की जयंती के अवसर पर आज केवडि़या, गुजरात में विश्व प्रसिद्ध स्टैच्यू ऑफ यूनिटी पर उन्हें पुष्पाजंलि अर्पित की।
सरदार पटेल की जयंती को राष्ट्रीय एकता दिवस के रूप में मनाया जाता है।
इस अवसर पर “एक भारत- श्रेष्ठ भारत” के लक्ष्य को प्राप्त करने की भावना के अनुरूप देश भर में “एकता दौड़” का आयोजन किया गया है।
प्रधानमंत्री श्री मोदी ने कहा कि सरदार पटेल को उनकी जयंती पर श्रद्धांजलि। राष्ट्र के प्रति उनका योगदान स्मरणार्थ है।”
“वो भारत को एकता के सूत्र में बांधने वाले महान वीर थे। सरदार पटेल किसानों के नेता और महान प्रशासक थे और निर्धनों के हितों की रक्षा करने के मुद्दे पर समझौता नहीं करने वाले थे। भारत सरदार पटेल के असाधारण योगदान का हमेशा स्मरण करता रहेगा।”
प्रधानमंत्री मोदी ने इस अवसर पर केवडिया में लोगों को राष्ट्रीय एकता दिवस की शपथ भी दिलाई।
प्रधानमंत्री कार्यालय
प्रधानमंत्री ने कैंसर का उपचार करने वाली अवसंरचना को मजबूत बनाने के प्रयासों की सराहना की
प्रधानमंत्री श्री नरेन्द्र मोदी ने कैंसर का उपचार करने वाली अवसंरचना को मजबूत बनाने के प्रयासों की सराहना की है।
केंद्रीय श्रम और रोजगार मंत्री श्री भूपेन्द्र यादव ने X पर डाली अपनी पोस्ट में बताया है कि ईएसआई निगम की 191वीं बैठक के दौरान भारत भर के 30 ईएसआईसी अस्पतालों में कीमोथेरेपी सुविधाओं की शुरूआत कर दी गई है।
इसके उत्तर में प्रधानमंत्री ने कहा हैः
“कैंसर के उपचार वाली अवसंरचना को मजबूत बनाने का सराहनीय प्रयास। इससे देश भर के अनेक लोगों को लाभ होगा।”
पर्यावरण, वन एवं जलवायु परिवर्तन मंत्रालय
श्री अश्विनी कुमार चौबे ने पर्यावरण, वन और जलवायु परिवर्तन मंत्रालय में राज्य मंत्री के रूप में पदभार ग्रहण किया
श्री अश्विनी कुमार चौबे ने आज नई दिल्ली में पर्यावरण, वन और जलवायु परिवर्तन मंत्रालय में राज्य मंत्री के रूप में अपना पदभार ग्रहण किया। पर्यावरण मंत्रालय के सचिव श्री आर.पी. गुप्ता और अन्य वरिष्ठ अधिकारियों ने उनका स्वागत किया।
श्री चौबे ने कार्यभार ग्रहण करने से पूर्व पर्यावरण मंत्रालय परिसर में एक पौधा भी लगाया।
इस अवसर पर मीडिया से बात करते हुए, उन्होंने यह जिम्मेदारी देने के लिए प्रधानमंत्री श्री नरेन्द्र मोदी को धन्यवाद दिया और कहा कि पिछले सात वर्षों में पर्यावरण मंत्रालय ने कई अभूतपूर्व कार्य किए हैं। उन्होंने इस बात पर जोर दिया कि वन क्षेत्र को बढ़ाना उनकी प्राथमिकता होगी।
प्रधानमंत्री कार्यालय
प्रधानमंत्री नरेन्द्र मोदी ने ब्रिटेन के प्रधानमंत्री ऋषि सुनक के साथ बैठक की
प्रधानमंत्री श्री नरेन्द्र मोदी ने आज 9 सितंबर 2023 को नई दिल्ली में जी20 शिखर सम्मेलन के अवसर पर मुख्य सम्मेलन से इतर ब्रिटेन के प्रधानमंत्री महामहिम श्री ऋषि सुनक के साथ द्विपक्षीय बैठक की। अक्टूबर 2022 में प्रधानमंत्री बनने के बाद प्रधानमंत्री श्री ऋषि सुनक की यह पहली भारत यात्रा है।
प्रधानमंत्री मोदी ने विभिन्न जी20 बैठकों और कार्यक्रमों में उच्च स्तरीय भागीदारी द्वारा स्वीकृति प्राप्त भारत की जी20 अध्यक्षता के दौरान ब्रिटेन के सहयोग के लिए विशेष तौर पर सराहना व्यक्त की।
दोनों देशों के प्रधानमंत्रियों ने भारत-ब्रिटेन व्यापक रणनीतिक साझेदारी के साथ-साथ रोडमैप 2030 के अनुसार द्विपक्षीय सहयोग के विभिन्न क्षेत्रों में प्रगति पर संतोष व्यक्त किया। इनमें विशेष रूप से अर्थव्यवस्था, रक्षा एवं सुरक्षा, प्रौद्योगिकी, हरित प्रौद्योगिकी और जलवायु परिवर्तन, स्वास्थ्य व गतिशील संचालन क्षेत्र शामिल हैं। दोनों नेताओं ने महत्व और आपसी हित के अंतरराष्ट्रीय तथा क्षेत्रीय मुद्दों पर भी विचारों का आदान-प्रदान किया।
दोनों देशों के नेताओं ने मुक्त व्यापार समझौता वार्ता की प्रगति की भी समीक्षा की और आशा व्यक्त करते हुए कहा कि शेष प्रतीक्षित मुद्दों को जल्द से जल्द हल किया जा सकता है ताकि एक संतुलित, पारस्परिक रूप से लाभप्रद तथा दूरदर्शी मुक्त व्यापार समझौता जल्द ही संपन्न हो सके।
प्रधानमंत्री नरेन्द्र मोदी ने अधिक विस्तृत चर्चा के लिए प्रधानमंत्री सुनक को शीघ्र ही पारस्परिक रूप से सुविधाजनक तिथि पर भारत की द्विपक्षीय यात्रा के लिए आमंत्रित किया। प्रधानमंत्री सुनक ने निमंत्रण स्वीकार कर लिया है। उन्होंने जी20 शिखर सम्मेलन के सफल आयोजन के लिए प्रधानमंत्री नरेन्द्र मोदी को बधाई दी।
रक्षा मंत्रालय
प्रधानमंत्री श्री नरेन्द्र मोदी ने डेफएक्सपो 2022 के दौरान एचएएल द्वारा डिजाइन एवं विकसित किए गए स्वदेशी ट्रेनर विमान एचटीटी-40 का अनावरण किया
प्रधानमंत्री श्री नरेन्द्र मोदी ने 19 अक्टूबर, 2022 को गुजरात के गांधीनगर में 12वें डेफएक्सपो के दौरान इंडिया पवेलियन में हिंदुस्तान एयरोनॉटिक्स लिमिटेड  द्वारा डिजाइन एवं विकसित किए गए एक स्वदेशी ट्रेनर विमान एचटीटी-40 का अनावरण किया। इस अवसर पर रक्षा मंत्री श्री राजनाथ सिंह तथा गुजरात के मुख्यमंत्री श्री भूपेंद्रभाई पटेल भी उपस्थित थे। यह ट्रेनर विमान अत्याधुनिक समकालीन प्रणालियों से लैस है और इसे पायलट-अनुकूल सुविधाओं के साथ डिजाइन किया गया है। कुल 60 प्रतिशत से अधिक इन-हाउस पुर्जों और निजी उद्योग के सहयोग से निर्मित यह विमान ‘आत्मनिर्भर भारत’के विजन का एक उत्कृष्ट उदाहरण है।
एचटीटी-40 का उपयोग बुनियादी उड़ान प्रशिक्षण, एरोबेटिक्स, इंस्ट्रूमेंट फ्लाइंग और क्लोज फॉर्मेशन उड़ानों के लिए किया जाएगा। जबकि,इसकी द्वितीयक भूमिकाओं में संरक्षा और रात की उड़ान शामिल होंगी। यह भारतीय रक्षा सेवाओं की प्राथमिक प्रशिक्षण संबंधी जरूरतों को पूरा करने के लिए डिज़ाइन की गई अत्याधुनिक तकनीक का एक प्रमाण है।
सावधानीपूर्वक परीक्षण किए गए टर्बो-प्रोप इंजन पर आधारित, यह विमान नवीनतम एवियोनिक्स, एक वातानुकूलित केबिन और इजेक्शन सीटों से लैस है। इसमें पायलटों के चेंज-ओवर, हॉट-रीफ्यूलिंग और शॉर्ट-टर्नअराउंड टाइम जैसी अनूठी विशेषताएं हैं। प्रमाणन के लिए आवश्यक सभी परीक्षण इसकी पहली उड़ान से पहले रिकॉर्ड छह वर्षों में पूरे किए गए।
एचटीटी-40 ने सभी प्रणालीगत परीक्षण, सभी पीएसक्यूआर प्रदर्शन, गर्म मौसम, समुद्र स्तर और क्रॉस विंड परीक्षण और उपयोगकर्ता सहायता प्राप्त तकनीकी परीक्षण पूरे कर लिए हैं। इसने बारिश के पानी के प्रति अपनी प्रतिरोधक क्षमता का प्रदर्शन किया। सेंटर फॉर मिलिट्री एयरवर्थनेस एंड सर्टिफिकेशन  से विमान के उड़ान के योग्य होने संबंधी अंतरिम मंजूरी प्राप्त की जाती है।
ग्रामीण विकास मंत्रालय
भूमि संवाद IV: भू-आधार  के साथ डिजिटाइज़िंग और जियोरेफ़रेंसिंग इंडिया पर राष्ट्रीय सम्मेलन
भू-आधार  के साथ डिजिटाइज़िंग और जियोरेफ़रेंसिंग इंडिया पर राष्ट्रीय सम्मेलन - विशिष्ट भूमि पार्सल पहचान संख्या  या भू-आधार के कार्यान्वयन पर भूमि संवाद IV का आयोजन भूमि संसाधन विभाग द्वारा 17 मार्च, 2023 को नई दिल्ली में किया जा रहा है। केन्द्रीय ग्रामीण विकास एवं पंचायती राज मंत्री श्री गिरिराज सिंह इस अवसर पर मुख्य अतिथि होंगे। इस अवसर पर केन्द्रीय ग्रामीण विकास एवं इस्पात राज्य मंत्री श्री फग्गन सिंह कुलस्ते, केन्द्रीय उपभोक्ता कार्य, खाद्य एवं सार्वजनिक वितरण एवं ग्रामीण विकास राज्य मंत्री साध्वी निरंजन ज्योति तथा केन्द्रीय पंचायती राज राज्य मंत्री श्री कपिल मोरेश्वर पाटिल भी उपस्थित रहेंगे।
सम्मेलन में निम्नलिखित तीन सत्र होंगे:
i) “भूमि अभिलेख डेटा और मातृभूमि का लोकतंत्रीकरण;
ii) “ईज ऑफ डूइंग बिजनेस  और ईज ऑफ लिविंग में भू-आधार का अनुप्रयोग;
iii) सर्वोत्तम कार्य प्रणालियां - राष्ट्रीय और वैश्विक ।”
सम्मेलन में विभिन्न केन्द्र, राज्य/केन्द्र शासित प्रदेश की सरकारों के साथ-साथ शिक्षा और अनुसंधान संस्थान, क्षेत्रीय निकाय, व्यापारिक समुदाय और नागरिक समाज और भूमि प्रशासन केन्द्र, भू-स्थानिक, जियोस्पेटियल वर्ल्ड, एरिस इंडिया टेक्नोलॉजीज, महालनोबिस राष्ट्रीय फसल वन केन्द्र, सर्वे ऑफ इंडिया सेंटर, सर्वे ऑफ इंडिया, आईआईटी रुड़की, मैपमाइइंडिया आदि सहित अन्य हितधारक शामिल होंगे। सम्मेलन के दौरान निम्नलिखित प्रमुख क्षेत्रों पर चर्चा की जाएगी:
i) भूमि पार्सल/भू-संदर्भ मानचित्रों के भू-संदर्भ की स्थिति, भू-आधार का निर्माण और मिशन मोड में इसकी संतृप्ति के लिए रणनीति।
ii) विभिन्न सेवाओं/योजनाओं/क्षेत्रों में यूएलपीआईएन या भू-आधार के लाभ, उपयोग, अनुप्रयोग, सर्वोत्तम कार्य प्रणालियों, भू-स्वामियों/हितधारकों से प्राप्त प्रतिक्रिया और उससे संबंधित मुद्दे।
प्रधानमंत्री कार्यालय
प्रधानमंत्री 13 से 15 जुलाई, 2023 को फ्रांस और संयुक्त अरब अमीरात की यात्रा करेंगे
प्रधानमंत्री श्री नरेन्द्र मोदी 13 से 15 जुलाई 2023 तक फ्रांस और संयुक्त अरब अमीरात  की आधिकारिक यात्रा करेंगे।
फ्रांस के राष्ट्रपति श्री इमैनुएल मैक्रों के निमंत्रण पर प्रधानमंत्री 13-14 जुलाई 2023 तक पेरिस का दौरा करेंगे। प्रधानमंत्री 14 जुलाई 2023 को बैस्टिल डे परेड में मुख्य अतिथि होंगे, इस परेड में तीनों सेनाओं के भारतीय सशस्त्र बलों का एक दस्ता भी भाग लेगा।
अपनी इस यात्रा के दौरान प्रधानमंत्री मोदी, राष्ट्रपति मैक्रों से औपचारिक वार्तालाप करेंगे। राष्ट्रपति मैक्रों प्रधानमंत्री के सम्मान में एक राजकीय भोज के साथ-साथ एक निजी रात्रि भोज की मेजबानी करेंगे।
प्रधानमंत्री मोदी अपनी इस यात्रा में फ्रांस के प्रधानमंत्री के साथ-साथ फ्रांस की सीनेट और नेशनल असेंबली के अध्यक्षों से भी मुलाकात करेंगे। वह फ्रांस में भारतीय प्रवासियों, भारतीय और फ्रांसीसी कंपनियों के मुख्य कार्यकारी अधिकारियों और प्रमुख फ्रांसीसी हस्तियों के साथ व्यक्तिगत रूप से बातचीत करेंगे।
इस वर्ष भारत-फ्रांस रणनीतिक साझेदारी की 25वीं वर्षगांठ है और प्रधानमंत्री की यह यात्रा रणनीतिक, सांस्कृतिक, वैज्ञानिक, शैक्षणिक और आर्थिक सहयोग जैसे विभिन्न क्षेत्रों में भविष्य के लिए साझेदारी की रूपरेखा तैयार करने का अवसर प्रदान करेगी।
इसके पश्चात, प्रधानमंत्री 15 जुलाई को अबू धाबी का दौरा करेंगे। प्रधानमंत्री संयुक्त अरब अमीरात के राष्ट्रपति और अबू धाबी के शासक महामहिम शेख मोहम्मद बिन जायद अल नाहयान के साथ बातचीत करेंगे। भारत-यूएई व्यापक रणनीतिक साझेदारी लगातार मजबूत हो रही है और प्रधानमंत्री की यह यात्रा ऊर्जा, शिक्षा, स्वास्थ्य देखभाल, खाद्य सुरक्षा, फिनटेक, रक्षा और संस्कृति जैसे विभिन्न क्षेत्रों में इसे आगे बढ़ाने साधनों की पहचान करने का अवसर प्रदान करेगी। यह वैश्विक मुद्दों पर सहयोग स्थापित करने पर चर्चा करने का भी अवसर प्रदान करेगी, विशेष रूप से यूएनएफसीसीसी के सीओपी-28 में यूएई की अध्यक्षता और भारत की जी-20 अध्यक्षता के संदर्भ में, जिसमें यूएई एक विशेष आमंत्रित सदस्य है।
वित्त मंत्रालय
‘अधिसूचना संख्या 18/2022-केंद्रीय कर दिनांक 28.09.2022’ जारी करने के बाद कुछ अनुपालन के लिए समय सीमा के संबंध में स्पष्टीकरण
‘अधिसूचना संख्या 18/2022-केंद्रीय कर दिनांक 28.09.2022’ के तहत केंद्र सरकार ने दिनांक 01.10.2022 को उस तिथि के रूप में तय किया है जिस दिन वित्त अधिनियम, 2022 के अनुच्छेद 110 के खंड  और अनुच्छेद 111 को छोड़ अनुच्छेद 100 से लेकर अनुच्छेद 114 तक के प्रावधान लागू होंगे।
इस तरह से किसी विशेष वित्त वर्ष के संबंध में निम्नलिखित अनुपालन के लिए समय सीमा बढ़ा दी गई है और यह अगले वित्त वर्ष की 30 नवंबर, या संबंधित वार्षिक रिटर्न प्रस्तुत करने की तिथि, इनमें से जो भी पहले हो, तय की गई है:
|
|
वित्त अधिनियम, 2022 का संबंधित अनुच्छेद
|
|
सीजीएसटी अधिनियम, 2017 का संबंधित प्रावधान
|
|
संबंधित अनुपालन आवश्यकताएं
|
|
अनुच्छेद 100 का खंड 
|
|
अनुच्छेद 16
|
|
रिटर्न में किसी इनवॉयस या डेबिट नोट
के संबंध में आईटीसी का दावा करना
|
|
अनुच्छेद 102
|
|
अनुच्छेद 34
|
|
रिटर्न में क्रेडिट नोटों के विवरण
की घोषणा
|
|
अनुच्छेद 103 का खंड 
|
|
अनुच्छेद 37 का प्रावधान
|
|
बाहृय आपूर्ति के विवरण की ब्योरेवार रिपोर्ट
में संशोधन
|
|
अनुच्छेद 105 का खंड 
|
|
अनुच्छेद 39 का प्रावधान
|
|
किसी रिटर्न में दिए गए विवरण में संशोधन
|
|
अनुच्छेद 112
|
|
अनुच्छेद 52 का प्रावधान
|
|
किसी टीसीएस ऑपरेटर द्वारा दिए गए
विवरण की ब्योरेवार रिपोर्ट में संशोधन
इस बारे में संशय व्यक्त किया गया है कि क्या उक्त विस्तारित समय सीमा वित्त वर्ष 2022-23 से ही किए जाने वाले अनुपालन के संबंध में लागू हैं या क्या यह वित्त वर्ष 2021-22 के लिए अनुपालन के संबंध में भी लागू हैं। इस बारे में भी संशय व्यक्त किया गया है कि क्या उक्त अनुपालन के लिए समय सीमा नवंबर 2022 के लिए रिटर्न/विवरण दाखिल करने/प्रस्तुत करने की तारीख तक बढ़ा दी गई है अथवा क्या उक्त अनुपालन 30 नवंबर 2022 तक दाखिल/प्रस्तुत किए गए रिटर्न या विवरण में किया जा सकता है।
इस बारे में यह स्पष्ट किया जाता है कि पैरा 2 में सूचीबद्ध अनुपालनों के लिए विस्तारित समय सीमा वित्त वर्ष 2021-22 से ही किए जाने वाले अनुपालनों के संबंध में लागू हैं। यह भी स्पष्ट किया जाता है कि किसी वित्त वर्ष के संबंध में उक्त अनुपालन अगले वित्त वर्ष की 30 नवंबर तक, या उक्त वित्त वर्ष के लिए वार्षिक रिटर्न प्रस्तुत करने की तिथि तक, इनमें से जो भी पहले हो, दाखिल/प्रस्तुत संबंधित रिटर्न या विवरण में किया जा सकता है। यह भी स्पष्ट किया जाता है कि अधिसूचना संख्या 18/2022-केंद्रीय कर दिनांक 28.09.2022 के माध्यम से अधिसूचित सीजीएसटी अधिनियम, 2017 में संशोधनों द्वारा अक्टूबर माह  के लिए मासिक रिटर्न/विवरण दाखिल करने की अंतिम तिथि या सितंबर में समाप्त तिमाही के लिए तिमाही रिटर्न/विवरण दाखिल करने की अंतिम तिथि नहीं बढ़ाई गई है।
अल्पसंख्यक कार्य मंत्रालय
श्री मुख्तार अब्बास नकवी ने प्रधानमंत्री की ओर से दरगाह अजमेर शरीफ पर चादर चढ़ाई
केन्द्रीय अल्पसंख्यक मामलों के मंत्री श्री मुख्तार अब्बास नकवी ने कहा है कि प्रधानमंत्री श्री नरेन्द्र मोदी एक तरफ मानव मूल्यों तथा न्याय की रक्षा के लिए सूफी संतों की परम्परा में विश्वास रखते हैं तो दूसरी ओर श्री मोदी आतंकवाद के विरुद्ध ‘राष्ट्रवादी योद्धा’ हैं।
उन्होंने कहा कि प्रधानमंत्री आतंकवाद को सहन नहीं करने की नीति अपनाकर राष्ट्रीय सुरक्षा के लिए संकल्प के साथ काम कर रहे हैं। भारत की आध्यात्मिक और सूफी संस्कृति आतंकवाद और दूसरे किस्म की हिंसा को परास्त और समाप्त करके मानवता और शांति सुनिश्चित करने की गारंटी देती है।
श्री नकवी ने अजमेर शरीफ में सूफी संत हजरत ख्वाजा मोइनुद्दीन चिश्ती के 807वें उर्स पर उनकी दरगाह पर प्रधानमंत्री की ओर से चादर चढ़ाई। उन्होंने प्रधानमंत्री के संदेश को पढ़कर सुनाया। प्रधानमंत्री ने अपने संदेश में वार्षिक उर्स के अवसर पर भारत और विदेश में रहने वाले ख्वाजा मोइनुद्दीन चिश्ती के अनुयायिओं को बधाई और शुभकामनाएं दी।
प्रधानमंत्री ने अपने संदेश में कहा, ‘हमारे देश की खूबसूरती विभिन्न धर्मों, समुदायों, मान्यताओं और पंथों के बीच सौहार्दपूर्ण सह-अस्तित्व है। अनेक संतों, पीर और फकीरों ने समय-समय पर देश को शांति, एकता और सौहार्द के संदेश दिए हैं। इन संतों और फकीरों ने अनुशासन, मर्यादा और आत्म-नियंत्रण का संदेश फैलाने में महत्वपूर्ण भूमिका निभाई है। ख्वाजा मोइनुद्दीन चिश्ती भारत की महान आध्यात्मिक परम्परा के प्रतीक हैं। मानवता के प्रति ख्वाजा मोइनुद्दीन चिश्ती की सेवा आने वाली पीढ़ियों को प्रेरित करेगी। इस महान संत के वार्षिक उर्स के अवसर पर दरगाह अजमेर शरीफ पर चादर भेज कर मैं उनके प्रति श्रद्धांजलि व्यक्त करता हूं।’
समाज के सभी वर्गों के लोगों ने प्रधानमंत्री की ओर से चढ़ाई गई चादर का स्वागत किया।
इस अवसर पर श्री नकवी ने कहा कि भारत सुरक्षित हाथों में है। उन्होंने कहा कि प्रधानमंत्री श्री नरेन्द्र मोदी के मजबूत और कुशल नेतृत्व में देश और लोगों की सुरक्षा से कोई समझौता नहीं किया जाएगा। उन्होंने कहा कि इस्लाम को अपनी सुरक्षा कवच बनाकर आतंकवादी गतिविधियों में शामिल संगठन और लोग इस्लाम के सबसे बड़े दुश्मन हैं। भारत सामाजिक और सांप्रदायिक सौहार्द के लिए पूरे विश्व के लिए रोल मॉडल है। हमें सामाजिक सौहार्द और एकता के ताने-बाने को मजबूत बनाना होगा। उन्होंने कहा कि गरीब नवाज का जीवन सांप्रदायिक और सामाजिक सौहार्द के प्रति हमारे संकल्प को मजबूत बनाने में प्रेरणा देता है। यह एकता देश में विभाजन और टकराव की स्थिति पैदा करने के लिए षडयंत्र में शामिल शक्तियों को परास्त कर सकती है। उन्होंने कहा कि मोदी सरकार का एकमात्र एजेंडा ‘देश का विकास और विश्वास का माहौल’ है। हमारा मंत्र ‘सबका साथ-सबका विकास’ है।
श्री नकवी ने इस अवसर पर कयाद विश्रामस्थली में ख्वाजा गरीब नवाज विश्वविद्यालय की आधारशिला भी रखी। विश्वविद्यालय की स्थापना अजमेर दरगाह समिति करेगी। श्री नकवी ने अजमेर के सिविल लाइन इलाके में दरगाह अपार्टमेंट में ख्वाजा गरीब नवाज डिस्पेंसरी  का उद्घाटन भी किया।
उपभोक्ता कार्य, खाद्य एवं सार्वजनिक वितरण मंत्रालय
आजादी का अमृत महोत्सव के तहत केंद्र ने वाराणसी में महिलाओं को पोषण और फोर्टिफाइड चावल के बारे में जागरूक किया
खाद्य एवं सार्वजनिक वितरण विभाग ने राज्य महिला एवं बाल विकास विभाग के सहयोग से जागरूकता कार्यक्रम का आयोजन किया
उपभोक्ता मामले, खाद्य और सार्वजनिक वितरण मंत्रालय के अंतर्गत खाद्य और सार्वजनिक वितरण विभाग  ने प्रख्यात स्वतंत्रता सेनानी लक्ष्मीबाई की जन्म-स्थली वाराणसी में जागरूकता फैलाने के लिए आजादी का अमृत महोत्सव के तहत भव्य सप्ताहिक समारोह के दौरान एक दिवसीय जागरूकता कार्यक्रम का आयोजन किया।
एकीकृत बाल विकास सेवा  के लाभार्थियों अर्थात 6 माह से 14 वर्ष की आयु के बच्चों, गर्भवती महिलाओं और स्तनपान कराने वाली माताओं के लिए पोषण संबंधी जानकारी, सार्वजनिक वितरण प्रणाली  में फोर्टिफाइड चावल के महत्व पर जानकारी को लेकर राष्ट्रीय खाद्य सुरक्षा अधिनियम, 2013 के प्रावधानों को लेकर जागरूकता के लिए वाराणसी स्थित वीएचयू परिसर एक सार्वजनिक कार्यक्रम का आयोजन किया गया। उपभोक्ताओं विशेष रूप से शिशुओं, गर्भवती और स्तनपान कराने वाली माताओं को उचित पोषण के महत्व पर भी जोर दिया गया।
उप निदेशक, आईसीडीएस, उत्तर प्रदेश सरकार और जोनल अधिकारी  ने भी बच्चों और महिलाओं को जागरूकता किया और जानकारी दी। उन्होंने महिलाओं और बच्चों के लिए पोषण सुनिश्चित करने के लिए केंद्र सरकार की विभिन्न पहलों के बारे में विस्तार से बताया। कार्यक्रम में उपस्थित लोगों को संबोधित करते हुए उन्होंने फोर्टिफाइड चावल के महत्व के बारे में बताया।
आईसीडीएस लाभार्थियों के साथ अपने अनुभव, कठिनाइयों और चुनौतियों को साझा करने के लिए एक संवाद सत्र का भी आयोजन किया गया। कार्यक्रम के बाद केंद्र की टीम ने उचित मूल्य की दुकान का दौरा कर उसके कामकाज और लाभार्थियों को उपलब्ध कराए जा रहे खाद्यान्न की गुणवत्ता की जांच की।
श्रीमती ममता शंकर, वरिष्ठ आर्थिक सलाहकार, डीएफपीडी, भारत सरकार ने कार्यक्रम की अध्यक्षता की। श्री के. के. गुइटे, निदेशक , श्रीमती मोनिका सिंह , श्री अभय श्रीवास्तव, अवर सचिव , अनिल कुमार, एएसओ  ने भी कार्यक्रम में हिस्सा लिया।
प्रधानमंत्री कार्यालय
प्रधानमंत्री ने अब्दुल्ला अबूबकर को ट्रिपल जंप में रजत पदक जीतने पर शुभकामनाएं दीं
प्रधानमंत्री श्री नरेन्द्र मोदी ने अब्दुल्ला अबूबकर को बर्मिंघम राष्ट्रमंडल खेल, 2022 में एथलेटिक्स की पुरुषों की ट्रिपल जंप स्पर्धा में रजत पदक जीतने पर शुभकामनाएं दी हैं।
प्रधानमंत्री ने ट्वीट किया;
"खुश हूँ कि अब्दुल्ला अबूबकर ने बर्मिंघम में ट्रिपल जंप स्पर्धा में रजत जीता है। यह पदक अत्यधिक मेहनत और उल्लेखनीय प्रतिबद्धता का परिणाम है। भविष्य के प्रयासों के लिए उन्हें शुभकामनाएं। #Cheer4India"
निर्वाचन आयोग
भारत निर्वाचन आयोग ने झारखंड के लिए विशेष व्यय पर्यवेक्षक नियुक्त किया
भारत निर्वाचन आयोग ने झारखंड विधानसभा के आगामी चुनावों के लिए श्री बी. मुरली कुमार  को विशेष व्यय पर्यवेक्षक के रूप में नियुक्त किया है।
झारखंड के मुख्य निर्वाचन अधिकारी से परामर्श करके, विशेष पर्यवेक्षक निर्वाचन तंत्र द्वारा किए जा रहे कार्यों का पर्यवेक्षण और निगरानी करेंगे। साथ ही, विशेष पर्यवेक्षक यह भी सुनिश्चित करेंगे कि खुफिया सूत्रों तथा सी-विजिल, वोटर हैल्पलाइन 1950 के माध्यम से मिली सूचना के आधार पर नकद राशि, शराब और मुफ्त उपहार आदि द्वारा मतदाताओं को लुभाने की कोशिश में जुटे सभी व्यक्तियों / दलों के विरुद्ध सख्त और कारगर कार्रवाई हो।
यह ध्यान देने योग्य बात है कि आयकर विभाग के अनुवेषण स्कंद में उनके पिछले अनुभव को देखते हुए श्री बी. मुरली कुमार को 8-वेल्लोर संसदीय निर्वाचन क्षेत्र तथा हाल में संपन्न महाराष्ट्र विधानसभा चुनावों के लिए भी विशेष व्यय पर्यवेक्षक के रूप में नियुक्त किया गया था।
राष्ट्रपति सचिवालय
राष्ट्रपति ने नारी शक्ति पुरस्कार प्रदान किये
राष्ट्रपति श्री राम नाथ कोविंद ने अंतर्राष्ट्रीय महिला दिवस के अवसर पर आज  राष्ट्रपति भवन के सांस्कृतिक केंद्र  में आयोजित एक समारोह में नारी शक्ति पुरस्कार प्रदान किये। 
महिला और बाल विकास मंत्रालय द्वारा गठित नारी शक्ति पुरस्कार राष्ट्रीय पुरस्कार हैं, जिन्हें प्रत्येक वर्ष 8 मार्च को महिला सशक्तिकरण की दिशा में असाधारण योगदान और विशिष्ट कार्य को मान्यता देने के लिए प्रदान किया जाता है। इसके साथ-साथ यह उन महिला शक्ति को सम्मान और पहचान देने का भी प्रतीक है जिन्होंने महिला सशक्तिकरण की दिशा में विशिष्ट भूमिका निभाई है।
पुरस्कार समारोह से पूर्व, आरबीसीसी में दर्शकों के लिए 'स्वच्छ भारत- भारत की स्वच्छता कहानी' पर एक विशेष प्रस्तुति का भी आयोजन किया गया। यह लघु फिल्म स्वच्छ भारत मिशन के तहत ग्रामीण भारत में हुए व्यापक व्यवहार परिवर्तन और 55 करोड़ से अधिक लोगों को खुले में शौच की पुरानी प्रथा से दूर करने में महिलाओं की अहम भूमिका को दिखाती है।
पुरस्कार विजेताओं की सूची देखने के लिए यहां क्लिक करें
रक्षा मंत्रालय
पूर्व नौसेना प्रमुख एडमिरल सुशील कुमार का निधन
पूर्व नौसेना प्रमुख, पीवीएसएम, यूआईएसएम, एवीएसएम, एनएम, एडमिरल सुशील कुमार का 27 नवंबर 2019 को प्रातः काल लंबी बीमारी के बाद नई दिल्ली के सैन्य अस्पताल  में निधन हो गया। नौसेना प्रमुख एडमिरल करमबीर सिंह ने स्वर्गीय एडमिरल के परिवार के प्रति अपनी गहरी संवेदना व्यक्त की है।
एडमिरल सुशील कुमार 16वें नौसेना प्रमुख के रूप में 30 दिसंबर 1998 से 29 दिसंबर 2001 तक अपनी सेवानिवृत्त होने तक के अपने कार्यकाल के दौरान, भारतीय नौसेना में सर्वाधिक विभूषित सेवारत अधिकारी थे। 1999 के कारगिल युद्ध के दौरान उनके रणनीतिक नेतृत्व और भारतीय नौसेना के संचालन के लिए उन्हें हमेशा याद किया जाएगा।
हाइड्रोग्राफी और उभयचर युद्ध में एक विशेषज्ञ के साथ-साथ उन्होंने अपने चार दशक के कार्यकाल में विभिन्न प्रतिष्ठित पदों पर कार्य किया, जिसमें नौसेना प्रमुख, फोर्टरैस कमांडर, अंडमान और निकोबार द्वीप समूह और मुंबई में महाराष्ट्र क्षेत्र के फ्लैग ऑफिसर की भूमिका शामिल हैं। नौसेना प्रमुख के रूप में नियुक्त किए जाने से पूर्व, वह कोच्चि में दक्षिणी नौसेना कमान के फ्लैग ऑफिसर कमांडिंग-इन-चीफ थे। उन्होंने 1961 में गोवा की मुक्ति और 1965 और 1971 के भारत-पाकिस्तान युद्धों में भाग लिया। नौसेना निदेशक के रूप में, ऑपरेशन पवन  और ऑपरेशन कैक्टस  की दिशा में दिए गए उनके असाधारण योगदान के लिए उन्हें उत्तम युद्ध सेवा पदक से अलंकृत किया गया।
उनका निधन नौसेना और राष्ट्र के लिए बहुत बड़ी क्षति है। उनका अंतिम संस्कार पूर्ण सैन्य सम्मान के साथ 30 नवंबर, 2019 को प्रात: 11 बजे नोएडा सेक्टर 94 के अंतिम निवास में किया जाएगा।
आरकेमीणा/आरएनएम/एएम/ एसएस/एमबी– 4505
(Visitor Counter : 429